JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Parempoolsed naasevad Iisraelis võimule
Jordaania hoiatas Iisraeli tulevast valitsust
Iisraeli rannikul leiti taas gaasi
Iisraeli Valimiskomisjoni teatel
on Likudi blokki kuuluvad parem- ja usuparteid
saanud eelmine nädal peetud valimistel selge võidu.
Vahevalitsust ja tsentriste-vasaktiiba tabas aga pretsedenditult suur kaotus,
nii et vasakpartei Meretz ja karmikäeline araabia partei Balad
jäid parlamendist täiesti välja.
Opositsiooni juhtparteist Likudist sai taas riigi suurim partei,
mis tähendab, et Benjamin Netanyahust
saab taas valitsuse moodustaja ja ka peaminister.
Juba ette näib probleeme tekitavat
kahe paremäärmusrühma osalus valitsuses,
sest mõlemad tahavad vastutasuks ministriportfelle.
Paremtiiva ja religioossete blokk sai parlamenti kokku 64 kohta,
nii et neil on ainsa grupina võimalik selge enamusvalitsus moodustada.
Osadel poliitikutel Iisraeliski oli väga raske valimiskaotust seedida
ja juba enne valimisi ülivärvikas olnud keelekasutus
jätkus sarnase poriloopimisega ka pärast valimistulemuste selgumist.
Tulemused on vaja veel kinnitada
ja uus parlament peab andma ametivande novembri keskpaigas,
ning kui uus valitsuskoosseis on selleks ajaks selgunud,
teevad sama nemadki.
Eelmine Yair Lapidi juhitud vahevalitsus
jättis uuele valitsusele ja parlamendile lahendada kaks ülikeerukat ülesannet,
millest üks selgus juba enne valimisi.
Tegu on nimelt Liibanoniga sõlmitud nn merepiirilepinguga,
mille Netanyahu lubas peaministriks valimise korral uuesti läbi vaadata.
Liibanon aga väidab, et neil on USA garantiid,
mis takistavad Netanyahul piirilepingust loobuda.
Kui juhtub, et Netanyahu tahab lepingust taganeda,
satub ta vastamisi nii USAga kui rahvusvahelise üldsuse vihaga,
rääkis Liibanoni ametnik rahvusvahelisele meediale.
Teine on seotud
Iisraeli varasema vaenlase Türgiga uuendatud suhetega,
sest Bennetti-Lapidi valitsuse ajal tehti käesoleva aasta jooksul
maade vahel mitmeid kõrgtasemevisiite.
Need olid väga olulised visiidid nii lühikese aja sees.
Iisraeli president Isaac Herzog käis Türgis
ja Türgi väliminister käis Iisraelis,
ning lõpuks käis Türgis ka Iisraeli kaitseminister.
Visiidid olid esimesed pärast kümneaastast pausi,
nii et saame näha, kuidas Türgi autoritaarne president Erdogan
suhtub nüüd Netanyahusse, kelle suhtes ta on seni kasutanud
kõike muud kui diplomaatiliselt sobivat keelt.
Iisraeli tohutud energiavarud
on hakanud muutma Türgi presidendi meelt Iisraeli-meelsemaks,
sest samal ajal on Venemaa väljendanud soovi
alustada gaasitarneid Euroopasse, kuid Türgi vahendusel.
Palestiina omavalitsuse peaministri Muhammad Shtayyeh' sõnul
on Iisraeli võimuvahetus siiski sama,
mis vahetada PepsiCola CocaCola vastu.
Valimistulemus näitab tema sõnul vaid seda,
et Iisrael on langenud fašismi lõksu.
Palestiina meedia valimistejärgsed raportid liiguvad samadel radadel.
Üldiselt tõdeti, et neil polnud illusioone selle suhtes,
et Iisraeli uuedki valimised rahupartneri tooksid.
Üldarvamuse järgi
olid paremäärmuslike usuparteide võidud valimistel loomulik tagajärg
äärmusliikumiste ja rassismi kasvavale ilmnemisele Iisraeli ühiskonnas.
PO president Mahmoud Abbas
pole Iisraeli valimistulemuste suhtes avalikult sõna võtnud,
kuid Araabia Liiga tippkohtumisel Alžeerias nädala eest peetud kõnes
õhutas ta araabia juhte päästma al-Aqsa mošeed ja Püha Haua kirikut,
enne kui need judaiseeritakse.
Abbasi kristlastele suunatud meelitav kõne oli otsene järg
Jordaania kuninga Abdullah' II ÜROs peetud kõnele,
kus temagi kordas väidet,
et juudid plaanivad hävitada Jeruusalemmas kristlaste pühapaiku.
Araabia Liiga liikmesriigid kinnitasid tippkohtumise lõppdeklaratsioonis
Palestiina asja keskset rolli ja nende absoluutset toetust
palestiinlaste võõrandamatutele õigustele, sh iseseisvale riigile,
mille pealinnaks on Ida-Jeruusalemm.
Jordaania võimude allikad
on hoiatanud Iisraeli tulevast valitsust tõsiselt käikude eest,
mis muudaksid kuidagi Jeruusalemma Templimäe praegust positsiooni
ehk status quo'd.
Raadiojaama Kan poolt nädala eest raporteeritud hoiatus Ammanist,
Jordaania pealinnast, rõhutas võimalikke diplomaatilisi lõkse,
mis ootavad Likudi juhti Benjamin Netanyahut,
kui too annab oma valitsuses võimu
paremäärmuslaste karmi liini pooldajaile.
Mainitud Jordaania allikas mainis eriliselt Itamar Ben-Gviri,
valitsuskoalitsiooniga ühineva äärmusliikumise Otzma Yehudit juhti,
kes on teinud jõulisi avaldusi
Templimäe halduse kuulumisest üksnes Iisraelile.
Teema on ülidelikaatne Jordaania jaoks,
keda peetakse islamimaailmas Templimäe eestkostjaks
ja see tekitab võimaliku kokkupõrke
Netanyahu koalitsiooni usuäärmuslaste seadusandjatega.
Jordaania võimud ongi hoiatanud,
et kahepoolsed suhted Iisraeliga kannatavad tõsiselt,
kui Jeruusalemma uus valitsus püüab muuta Templimäel valitsevat korda.
Tasub siiski meeles pidada, et kogu Ida-Jeruusalemm, sh Templimägi,
on olnud Iisraeli seadusandluse alla kuuluv territoorium alates 1967. a.
Toona jäeti Jordaaniale üksnes haldusvastutus.
USA presidendil Joe Bidenil
näib olevat raske alla neelata Iisraeli valijate arvamust.
Valge Maja esindaja teatel
polnud president rohkem kui nädal pärast valimisi
jõudnud Netanyahut valimistulemuste puhul õnnitleda.
See pole esimene kord,
kui Bidenit süüdistatakse vastuseisus Netanyahule.
Eelmisel korral, paari aasta eest,
võttis Bideni telefonikõne Netanyahule ligi kuu
ja toimus alles pärast tema ametisse astumist.
Kui eelmise valitsuse peaministriks valiti Naftali Bennett,
läks vaid kaks tundi,
kui Joe Biden helistas ja teda nimetamise puhul õnnitles.
Bideni mõtteid Netanyahu suhtes illustreeris seegi,
et Biden helistas Brasiilia vasakäärmuslikule presidendile
Lula da Silvale vaid päev pärast valimisi.
See konflikt süvendab diplomaatilisi süüdistusi selle suhtes,
et Bideni vaitsus suhtub külmalt diplomaatiasse Netanyahuga,
kes tegi ajalugu, kui kolmandat korda Iisraeli peaministriks valiti.
USAs rääkis vabariiklaste senaator
ja Senati välissuhete komisjoni liige Ted Cruz väljaandele Free Beacon,
et presidendi viivitamine Netanyahu puhul pole juhuslik.
Senaatori sõnul president Biden lausa kiirustas helistama Lula da Silvale,
keda tuntakse pühendunud Ameerika-vastase Chavistana,
nagu senaator seda väljendas,
kuid Biden leiab kõikvõimalikud põhjused
mitte helistada Iisraeli järgmisele peaministrile.
See pole mingi tööõnnetus, ütles Cruz.
Joe Biden on kasutanud kogu oma ametiaja
Ameerika liitlaste kõigutamiseks ja Ameerika vaenlaste toetamiseks,
kuulutas senaator, kuid järgmine vabariiklaste kongress
hakkab teostama agressiivset järelevalvet ja seadusandlust
selle ükskõiksuse tühistamiseks.
Otsekui vastukäiguks Bideni passiivsele käitumisele
helistas Prantsusmaa president Emmanuel Macron Netanyahule,
õnnitles teda selge valimisvõidu puhul ja kutsus ta Pariisi
arutama mõlemapoolselt huvipakkuvaid teemasid.
Jagame sama tahet
ja tahan kinnistada meie maade vahel juba varem tugevaid sidemeid,
tõdeti president Macroni antud avalduses.
Prantsusmaal oli sarnaselt USAga oluline roll
Iisraeli eelmise valitsuse sõlmitud merepiirilepingus Liibanoniga.
Mõlemad riigid hakkasid lepingule otsekui käendajateks ja on võimalik,
et see võib olla ka põhjuseks,
miks Macron tahab Netanyahult seisukohta lepingu püsivuse suhtes.
Naftapuurimisfirma Energean
teatas uutest, märkimisväärsetest gaasileidudest Iisraeli merepiirkonnas.
Zeus 1 nimelises maardlas
leiduvat hinnangute järgi 13 miljardit kuupmeetrit gaasi.
Lisaks usutakse selle naabermaardlas asuvat veel suurem gaasikogus,
räägitakse Iisraeli ametlikes allikates.
Kreeka puurfirma sõnul on tugevaid kahtlusi,
et naabruses asuv Karishi maardla
võib sisaldada veelgi suuremat maagaasikogust.
Osa Karishi väljadest
loovutati paari nädala eest ilma vastutasuta Liibanonile
ning see on tekitanud võimast kriitikat ja vastuseisu
Yair Lapidi eelmise valitsuse tegevuse suhtes.
Firma väitel on katsepuurimised Karishi väljal
leidnud viis uut gaasivaramut viiest katsepuurimisest,
nii et tegu võib olla ühe viimaste kümnendite olulisima gaasileiuga
Iisraeli merepiirkonnas.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee